Ace Ventura

Ace Venturas mål i denne demo er at befri nogle sæler fra den onde Odora. For at bevæge Ace skal du klikke på det sted, du ønsker, han skal bevæge sig hen til. Når du bevæger musens markør rundt på skærmen, skifter den fra at være en pil til fx et forstørrelsesglas, hvis den befinder sig over noget, du kan kigge nærmere på. Du samler en ting op ved at klikke på den. Kan det ikke lade sig gøre, vil Ace fortælle dig det. Hvis du klikker på Ace, kan du se de ting, han har samlet op. For at bruge en af de ting, Ace bærer på, klikker du på den. Ace kan forklæde sig, hvis du klikker på den falske næse med skæg og briller, som Ace gemmer i skjorten. Du kan tale med personer ved at klikke på dem.
Har du brug for hjælp, skal du klikke på Ace og derefter hans armbåndsur. Så får du måske et tip om, hvad du kan gøre.

I spillets start er du i en lille hytte. Kig under det lille gulvtæppe, og tryk på kontakten under det. Nu åbnes ildstedet. Gå ind i det, men find først papiret, der er gemt i skralde- spanden. I næste scene skal du være mere behændig. Med pil op-tasten skal du hjælpe Ace forbi alle gasflammerne. Det kræver både øvelse og præcision. Når du er forbi, skal du klikke på håndtaget ved siden af døren og gå igennem den.

I demoen finder du yderligere tre underholdende scener. Hvordan du klarer dem, kan du læse i filen ace.txt, men det er jo snyd.

Du forlader spillet ved hjælp af Esc-tasten og taster så Y for Yes.

Systemkrav
Ace Ventura kører under Windows 3.1 og Windows 95.

Hardware
486/66 CPU
8 MB ram
30 MB harddisk plads

Afinstallation
Find biblioteket "C\7thLevel\ AceDemo", og slet det med Stifinder eller Filhåndtering ved at trykke på tasten 'Del'. 
Ikonerne fra Ace Ventura er stadig synlige. Du kan slette dem ved at markere dem og trykke på tasten 'Del.